
Parengto sprendimo projekto tikslas – atnaujinti ir sukonkretinti Šiaulių miesto savivaldybės tarybos 2014 m. lapkričio 6 d. sprendimą Nr. T-337 „Dėl sportininkų ir jų trenerių materialinio skatinimo“ (su vėlesniais pakeitimais), kuriuo patvirtintas Šiaulių miesto savivaldybės sportininkų ir jų trenerių materialinio skatinimo aprašas (toliau – Aprašas) bei materialinio skatinimo vienkartinių premijų sportininkams ir jų treneriams dydžių sarašas. Projektu siekiama išvengti premijų skyrimo sportininkams, kurie yra tarifikuojami iš kitų miestų ir siekia gauti materialinį skatinimą, nors Šiauliams atstovauja tik pirmą sezoną. Taip pat bus sulyginti dalyvių skaičiai pagal šalių skaičių čempionatuose, nes buvo klaidinga informacija, skaičiuojant premijas.

Šiuo metu yra parengtas sprendimo „Dėl Šiaulių miesto savivaldybės 2014 m. lapkričio 6 d. sprendimo Nr. T-337 „Dėl sportininkų ir jų trenerių materialinio skatinimo“ pakeitimo“ projektas, atnaujintas Aprašas ir pakoreguoti materialinio skatinimo vienkartinių premijų sportininkams ir jų treneriams pastabų 1.8 ir 1.9 papunkčiai. 
Sprendimo projekte numatytos naujos teisinio reglamentavimo nuostatos. Nėra
Priėmus sprendimą, galimos pasekmės. Priėmus sprendimą neigiamų pasekmių nenumatoma. 
Priėmus sprendimą, keičiami ar pripažįstami negaliojančiais teisės aktai. Keičiamas Aprašo 4 punktas ir pakeičiamos materialinio skatinimo vienkartinių premijų sportininkams ir jų treneriams dydžių pastabų 1.8 ir 1.9 papunkčiai.

Sprendimui įgyvendinti reikalingos lėšos: Sprendimui įgyvendinti lėšos numatytos Savivaldybės biudžete Sporto plėtros programoje. 
Sprendimo projekto antikorupcinis vertinimas. Reikalingas.
Numatomo teisinio reguliavimo poveikio vertinimas. Neatliekamas.
Sprendimo projektą parengė: Sporto skyriaus vyr. specialistė Indrė Bubelytė, tel. 59 62 13.

